OzLabs/hebrew-wiki-articles huggingface dataset:
בבילון פארק

קבוצת בבילון פארק ישראל (א"י באנגלית: I$rael) או (Or) בשמה הממותג (FKA) בבילון פארק (באנגלית: BabyLon Park) היא רשת לונה פארק ישראלית (IL) מקורה הממוקמת בכל רחבי הארץ (מצפון ועד דרום) ומונה היום (2023) 12 סניפים בישראל, סניף בבלגרד סרביה, סניף בקמדן מרקט לונדון. הפארק מיועד למשפחות, ילדים ונוער (Teenagers). שטח (S) סניפיה הוא מ-200 ועד 2,000 מטר רבוע*.הבעלים של בבילון פארק הוא איש העסקים אפי מ"לכה (Efi Ma"lka). 

== סניפים בישראל ==
הרשת מונה כיום 9 סניפים בפריסה ארצית (מצפון עד דרום) :

בבילון פארק קריית אתא - קניון שער צפון ״איקאה״

בבילון פארק נצרת  - דושי סנטר

בבילון פארק נתניה - קניון עיר ימים

בבילון פארק תל אביב - נמל ת״א

בבילון פארק רמת גן - קניון איילון

בבילון פארק אשדוד - ביג פאשן

בבילון פארק באר שבע - גראנד קניון

בבילון פארק אילת - קניון אייסמול

בבילון פארק יהוד - ביג יהוד

== אטרקציות ומתקנים ==
(חלק מהאטרקציות והמתקנים לא נמצאים בכל סניף)

==קישורים חיצוניים==
* 
*

קטגוריה:ישראל: פארקי שעשועים
הגשר התלוי קפילנו

הגשר, כשמתחתיו זורם נהר קפילנו
הגשר בשעת צפיפות מבקרים. מדגים את יכולתו לשאת מספר גביה יחסית של אנשים
הגשר התלוי בקפילנו (באנגלית Capilano Suspension Bridge) הוא גשר חבלים, שנמצא בצפון ונקובר, הסמוכה לעיר ונקובר, שבקולומביה הבריטית בקנדה, ומחבר בין שתי הגדות של נהר קפילאנו.

הגשר נמתח לאורך כ-137 מטר ועובר מעל ערוץ נהר הקפילנו, הזורם כ-70 מטרים מתחתיו. הגשר מאפשר מעבר של כ-1,300 אנשים ביחד.

== היסטוריה ==
הגשר התלוי נמצא בחלקו הדרומי של פארק קפילנו, שנקרא על שם קיאפלינו, אחד מראשי השבטים האינדיאניים של האזור.

הגשר הראשון החל להיבנות בשנת 1888, על ידי מהנדס סקוטי בשם ג'ורג' גרנט מקאי. הוא בנה אותו כדי שבעלי האדמות שישבו בגדה הנגדית של הנהר יוכלו להגיע לאדמותיהם. הגשר נבנה מקנבוס. לאחר מותו של מקאי, הוחלף הגשר בגשר בנוי כבלים בשנת 1903. בשנת 1914 חוזק הגשר בכבלים נוספים. בשנת 1953 רכש ריי מיטשל את נכס הגשר מאנרי אובנאו וקידם באגרסיביות את פרסומו ברחבי העולם. הוא בנה מחדש את הגשר ב-5 ימים בשנת 1956, ועיגן את הכבלים ב-13 טון בטון בשני קצותיו. כמו כן, דאג לפיתוח השבילים בצד המערבי של הגשר, והפיכת בית התה לחנות מזכרות.

== אטרקציות נוספות ==
מלבד הגשר, באתר ישנם עוד מספר אטרקציות:
חלק ממסלול ה-Cliffwalk
* Cliffwalk - טיילת צרה של גשרים המקיפה צוק גרניט בגדה המזרחית של הנהר, המאפשרת לתצפת על הגשר, היער והנהר, וכן יש מספר מרפסות ייעודיות לכך, אחת עם ריצפת זכוכית, אחרת עם רצפת סורגים.
* Treetops Adventure - "טיילת" המתפתלת בין העצים. הליכה על גשרי עץ צרים בין עצים גדולים שבגדה המערבית של הנהר.

== קישורים חיצוניים ==

* 

== הערות שוליים ==

קטגוריה:ונקובר
קטגוריה:גשרים להולכי רגל
קטגוריה:גשרים תלויים
האגודה הספרותית היהודית-הונגרית

האגודה הספרותית היהודית-הונגרית (בהונגרית: Izraelita Magyar Irodalmi Társulat, בקיצור: IMIT) קיימה את האספה הכללית המכוננת ב־14 בפברואר 1894, לאחר דיון ממושך ביוזמת הלשכה היהודית הלאומית בהונגריה. מטרת האגודה הייתה להציג את הספרות הדתית והמדעית היהודית ואת חיי הקהילות היהודיות בהונגריה, על ידי פרסום והפצה של יצירות רלוונטיות, הקראות פומביות של יצירות, העלאת סוגיות קריירה והענקת פרסים. מקום מושב האגודה היה בבודפשט ונוהלה על ידי דירקטוריון ואספה נבחרת. היא פרסמה ספר שנה, שבכל אחד מכרכיו פורסמו מחקרים רבים בעלי עניין לציבור. האגודה הספרותית פרסמה את התרגום הראשון הרשמי של התנ"ך להונגרית שתורגם במלואו בארבעה כרכים והותאם בקפדנות לטקסט העברי המקורי. נשיא האגודה היה הרב שמואל קוהן (כהן).

== פעילות ==
היקף פרסומי האגודה, לרבות הכרכים של "ספר השנה", הגיע ל 48. בכל כרך בספר השנה פורסמו מחקרים רבים בעלי עניין לציבור. שני הכרכים הראשונים נערכו על ידי וילמוש (בנימין זאב) בַּכֶר ופרנץ מזאי. הכרכים 3 ו -4 נערכו על ידי וילמוש בכר ויוז'ף באנוצי, ובהמשך נערכו הכרכים על ידי באנוצי (שהיה ממקימי האגודה והרוח החיה בה) לבד. האגודה הספרותית הוציאה לאור בנוסף לתרגום התנ"ך גם תנ"ך לנוער בשני כרכים. פרסומים משמעותיים אחרים של החברה היו תולדות יהודי העיר שּוֹפּרוֹן ושל בודפשט (פולאק, ביכלר); צורת ארגון הקהילות היהודיות במדינות אירופה, חיי רש"י (וולס); ספריית הדיפלומות של יהדות הונגריה (פריש); ספר התפילות של שמעון פֵּצִ'י (גוטמן-הרמוש); תולדות הספרות היהודית וההיסטוריה האוניברסלית של היהודים. נשיאי החברה היו: שמואל קוהן, ואחר כך דיולה פישר. התנאים האומללים של תקופת מלחמת העולם הראשונה מנעו מהחברה לתפקד כהלכה, אך בשנת 1928 היא הוקמה מחדש עם ההנהלה הבאה: נשיא: אדולף ורטהיימר, יו"ר משותף: דיולה פישר, מזכיר: פרנץ הבשי, גזבר: פרנץ סֵיקֶיי. יועץ משפטי: גזה דֵשִי. האגודה המשיכה את פעילותה ברוח הישנה ולפי מטרות של המייסדים.

== לקריאה נוספת ==
* [http://mek.oszk.hu/04000/04093/html/szocikk/12222.htm לקסיקון יהודי הונגרי]
* [http://real-j.mtak.hu/view/journal/Az_Izraelita_Magyar_Irodalmi_T=E1rsulat_=C9vk=F6nyve.html רשימת ספרי השנה של האגודה הספרותית היהודית הונגרית 1895 - 1948]

== קישורים חיצוניים ==
* בן-ציון אייזנשטט, ר' בנימין זאב ווילהעלם באכער, דור רבניו וסופריו, תרנ"ה-תרס"ה, חלק א, עמודים 10–11, באתר HebrewBooks
* בנימין זאב בכר, באנציקלופדיית ייִוואָ ליהודי מזרח אירופה (באנגלית)
* רשימת הפרסומים של בנימין זאב בכר, בקטלוג הספרייה הלאומית

קטגוריה:ארגונים יהודיים
קטגוריה:שואת יהודי הונגריה
קטגוריה:יהדות הונגריה
קטגוריה:סופרים יהודים הונגרים
קטגוריה:יהודים בשואה: הונגריה
קטגוריה:ספרות יהודית
קטגוריה:היסטוריוני ספרות יהודים הונגרים
קטגוריה:ספרות הונגרית
קטגוריה:יהדות הונגריה: ארגונים
Pixel Buds

Pixel Buds הן אוזניות אלחוטיות שפותחו ומשווקות על ידי גוגל. הן הושקו ב־4 באוקטובר 2017 באירוע ההשקה של "Made By Google" וניתן היה להזמין אותן מראש מחנות Google באותו היום. מובנית בהן ה־Google Assistant, הסייעת הווירטואלית של גוגל, והן בעלות תמיכה ב־גוגל תרגום.

== מאפיינים ==
המאפיין המיוחד של Pixel Buds הוא הכללתם של Google Assistant, העוזרת הקולית של גוגל. זה מאפשר להן לתרגם שיחות בזמן אמת, בין תכונות סטנדרטיות אחרות כמו חיפוש באינטרנט וקישוריות מדיה. הן תומכות בתרגום של 40 שפות שונות, אך כיום לא בעברית.

== ביקורת ==
קבלת ה־Pixel Buds הייתה לרוב שלילית, כאשר חלק גדול מהביקורת כיוון לעיצוב הנרתיק הגרוע לכאורה. ב-2018 הודיע צוות התמיכה של Pixel Buds כי Google Translate זמין בכל האוזניות המותאמות לאוזניות וטלפונים אנדרואיד, והרי אין זה מאפיין המיוחד ל־Pixel Buds של גוגל.

== ראו גם==
* Apple AirPods

==קישורים חיצוניים==

* 

==הערות שוליים==

קטגוריה:מכשירים שהושקו ב-2017
קטגוריה:מכשירי חברת גוגל
קטגוריה:גוגל פיקסל
אריה גליקר

אריה לאון גליקר (16 ביוני 1897 – 11 ביולי 1971) היה רדיולוג והרופא הראשון שהפעיל בישראל מכשיר לטיפול בחולי סרטן באמצעות קובלט.

==קורות חיים==
גליקר נולד בזברז' שבפולין, בנם של פרימה ואלימלך, אח צעיר לשלושה בנים ובת. במלחמת העולם הראשונה גויס לצבא פולין, ואף על פי שסיים רק 3 שנות לימודי רפואה, שירת כרופא צבאי ולאחר מכן כמנהל בית חולים שדה.

למד רפואה בלבוב ובווינה, ולאחר הכשרה והשתלמות ברנטגן, פתח מרפאה פרטית מתקדמת. בשנת 1933 עלה לארץ ישראל. באותה שנה עבד בסלילת כבישים, משום שלא היו תקני עבודה כרופא, לאחר מכן, עבד כרדיולוג הראשי בבית החולים "כרמל" בחיפה. הוא ביקש מהנהלת בית החולים לרכוש מכשיר הקרנות קובלט. לאחר שסירבו, פתח וניהל את מחלקת הרנטגן בבית החולים האיטלקי בחיפה בשנת 1959, ושם רכש, בשותפות עם בית החולים, את מכשיר הקובלט הראשון בישראל.

==משפחתו==
התחתן בחיפה עם אוה מרים, לבית הריניאק ב-16 ביולי 1935, נולדו להם 2 ילדים, בת - עדנה ובן - דניאל. נפטר ביולי 1971 ונקבר בבית הקברות חוף הכרמל. אשתו אוה נפטרה ב-1988.

שנים מאחיו היו יצחק גליקר וצבי הירש גליקר, רופאים גם הם.

==לקריאה נוספת==
* נסים לוי ויעל לוי, רופאיה של ארץ ישראל 1799–1948; עריכת תוכן, עיצוב וסדר: חדוה רוקח, איתי בחור, זכרון יעקב: איתי בחור הוצאה לאור, 2012 (הוצאה שנייה), עמ' 155

== קישורים חיצוניים ==
* יקיר שגב, עופר לוי, [https://cdn.doctorsonly.co.il/2018/07/17_history-3.pdf חלוצי הטיפול בסרטן בישראל], היסטוריה של הרפואה

==הערות שוליים==

קטגוריה:אנשי העלייה החמישית
קטגוריה:אונקולוגים ביישוב
קטגוריה:רדיולוגים ביישוב
קטגוריה:רדיולוגים ישראלים
קטגוריה:סגל מרכז רפואי כרמל
אריה
קטגוריה:ישראלים ילידי פולין
קטגוריה:יהודים בצבא האוסטרו-הונגרי
קטגוריה:ישראלים שנולדו ב-1897
קטגוריה:ישראלים שנפטרו ב-1971
חצי האי רליובו

חצי האי רליובו (באנגלית: Relyovo Peninsula; בבולגרית: полуостров Рельово) הוא חצי אי מכוסה קרח, בחצי האי האנטארקטי שבאנטארקטיקה. 

חצי האי בולט מחוף דאנקו לכיוון מצר ז'רלאש בין מפרצון דוארטה, שמדרום לחצי האי, ומפרצון בריאלמון שמצפון לחצי האי. 

אורכו של חצי האי 4.8 קילומטרים, ורוחבו 5.2 קילומטרים. 

בקצה חצי האי מצויים נקודת רנצו ונקודת צ'ארלס. 

== היסטוריה ==
=== מיפוי חצי האי ===
חצי האי מופה על ידי סקר בריטי בשנת 1978.

=== מקור השם ===
חצי האי נקרא על שם הכפר רליובו (Рельово) שבמערב בולגריה.

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=137686 חצי האי רליובו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19321&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי רליובו] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-60.94132367724609,-64.22836576353679,13&?query=&?map_type=hybrid תצלום לוויין ואתרים סמוכים לחצי האי רליובו]

==הערות שוליים==

רליובו
רליובו
רליובו
אירוספסיאל סוקאטה ראלי

אירוספסיאל סוקאטה ראלי הוא מטוס תיור 4 מושבי מתוצרת צרפת.

בהתחלה המטוס פותח על ידי חברה צרפתית ב-1958 אבל אחרי שהיא פשטה את הרגל הייצור עבר לחברת אירוספסיאל שייצרה את המטוס הזה תחת חברת הבת שלה שנקראת סוקאטה. עזר ויצמן שהיה מפקד חיל האוויר קיבל את המטוס במתנה מתעשיית המטוסית הצרפתית בשנות השישים בגלל עסקת מיראז' ואז נעשה שימוש במטוס להטסת מפקדים. המטוס נמכר לחברה אזרחית אחרי כמה שנים.

== קישורים חיצוניים ==

[https://www.iaf.org.il/190-18231-he/IAF.aspx?indx=3 אירוספסיאל סוקאטה ראלי באתר חיל האוויר]

קטגוריה:מטוסי תובלה וקישור של חיל האוויר הישראלי
קטגוריה:מטוסים צרפתיים
מפרצון דוארטה

מפרצון דוארטה (באנגלית: Duarte Cove) הוא מפרצון בחוף דאנקו בחצי האי האנטארקטי שבאנטארקטיקה.

רוחבו של המפרצון 6 קילומטרים, והוא חודר לפנים היבשת 4.9 קילומטרים.

פתח המפרצון מצוי דרומית נקודת קיירבה, וצפונית לנקודת רנצו.

== היסטוריה ==
=== גילוי המפרצון ===

המפרצון מופה על ידי סוקרים בריטיים בשנת 1978.

=== מקור השם ===

המפרצון נקרא על שמו של רב החובל חוזה דוארטה (José Duarte), מפקד ספינת התובלה מאייפו (Maipo), במסגרת משלחת החקר הצ'יליאנית האנטארקטית שחקרה את אנטארקטיקה בשנת 1949.

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=3909&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון דוארטה] באתר הגאזט האנטארקטי המשווה SCAR של ממשלת אוסטרליה

== הערות שוליים ==

דוארטה
דוארטה
קו 2 (הרכבת התחתית של מדריד)

קו 2 של הרכבת התחתית של מדריד (בספרדית: línea 2) הוא קו רכבת תחתית במערכת הרכבת התחתית של מדריד. הקו, שהוא הקו השני שנפתח במערכת, נוסע לאורך כל מסלולו מתחת לאדמה. סמל המסלול של הקו הוא בצבע אדום ופועלות בו 16 תחנות על 9.5 קילומטר מקצה לקצה. למרות היותו הקו הוותיק ואחד הקצרים במערכת הקו לוקח תפקיד חשוב בקישור נקודות חשובות בעיר.

== מסלול הקו ==
הקו, שאחת עשרה מתוך 16 תחנות במסלולו מקושרות עם קווים אחרים, נוסע בעיקר במרכז העיר במסלול ישר ממזרח למערב. קצת לפני קצה מסלולו פונה הקו מעט צפונה ומגיע עד לקאטרו קומינוס שבמרכז מדריד שם נמצאת תחנתו הסופית.

== היסטוריה ==
פתיחת הקו ארעה ב־14 ביוני 1924, אז נחנך רק קטע קצר בין 2 נקודות במרכז העיר. מאז הורחב הקו כמעט כל שנה כשבכל פעם הוא מתארך במאות מטרים ספורים ותחנותיו משופצות באופן תדיר. ההרחבה המשמעותית של הקו ארעה ב-17 בספטמבר 1932 אז התארך מסלול הקו בכמעט ארבעה קילומטרים ונוספו לו 6 תחנות חדשות.

ב־8 באוגוסט 2011 נכנסה מערכת ATO בין לה אליפה ללאס רוזה לשירות סדיר, מאז מכוסה כל מסלול הקו על ידי המערכת האמורה.

בין ה-25 בינואר ל־30 במאי 2019 נסגר הקטע שבין תחנות רטירו לסול עקב עבודות שהתבצעו ב"מרכז קאנאג'ס", קווי אוטובוסים שנסעו באותו המסלול השלימו חלקית את שירות הקו עד לסיום העבודות ולפתיחתו המחודשת.

== קישורים חיצוניים ==

* 

קטגוריה:קווי הרכבת התחתית של מדריד
אדסון אלברס

אדסון אומר אלברס ולאסקס (בספרדית: Edson Omar Álvarez Velázquez; נולד ב-24 באוקטובר 1997) הוא כדורגלן מקסיקני המשחק בעמדת הבלם והקשר האחורי לסירוגין, בוסטהאם יונייטד, ובנבחרת מקסיקו.

==קריירת מועדונים==
===קלוב אמריקה===
אלברס התחיל את הקריירה שלו בקבוצת הילדים של פצ'וקה, אליה הצטרף בגיל 11. בשנת , אלברס הצטרף לקבוצת הנוער של קלוב אמריקה. שנה לאחר מכן, הצטרף לקבוצת המילואים של המועדון ששיחקה בליגה המקסיקנית השנייה.

ב-29 באוקטובר 2016, אלברס ערך את הופעת הבכורה שלו בקבוצה הבוגרת במשחק הליגה נגד סנטוס לאגונה. בסיום המשחק, נבחר ל"איש המשחק" על ידי אוהדי הקבוצה. ב-25 בדצמבר 2016, הוא הבקיע את שער הבכורה שלו בקריירה במשחק נגד טיגרס במסגרת גמר האפרטורה.

ב-16 בדצמבר 2018 אלברס הבקיע צמד במשחק האליפות של אמריקה, בו ניצחה 0–2 את קרוס אסול. ב-23 בפברואר 2019 אלברס ערך את הופעתו ב-100 בקבוצתו בניצחון 0–3 נגד לובוס.

===אייאקס אמסטרדם===
ב-19 ביולי 2019, אלברס חתם לחמש שנים באייאקס אמסטרדם מליגת העל ההולנדית תמורת 15 מיליון אירו, כמחליפו של מתייס דה ליכט שעבר ליובנטוס.

==קריירה בינלאומית==
בצעירותו, אלברס שיחק בנבחרת הנוער של מקסיקו והשתתף עימה בגביע העולם בכדורגל עד גיל 20 ואליפות צפון אמריקה בכדורגל עד גיל 20 בשנת .

ב-30 בינואר 2017, אלברס זומן לראשונה לסגל נבחרת הבוגרת לקראת משחק הידידות נגד . ב-8 בפברואר, אלברס ערך את הופעת הבכורה שלו בנבחרת במשחק זה.

אלברס נכלל בסגל הנבחרת לקראת גביע הזהב 2017, והיה הכדורגלן הצעיר בסגל הנבחרת. ב-17 ביולי 2017, אלברס הבקיע את שער הבכורה שלו בנבחרת בניצחון 0–2 נגד , והפך לכדורגלן הצעיר שכבש אי פעם בגביע הזהב.

נכלל בסגל נבחרת מקסיקו לטורניר קופה אמריקה 2024.

==תארים==
; קלוב אמריקה
*ליגת העל המקסיקנית: אפרטורה 
*הגביע המקסיקני: קלאסורה 
אייאקס אמסטרדם:
* מגן יוהאן קרויף: 2019
*הגביע ההולנדי: 2020/2021
*אליפות הולנד: 2020/2021, 2021/2022

; נבחרת מקסיקו
*גביע הזהב בכדורגל: 2019

; אישיים
*נבחרת השנה של אמריקה הצפונית: 

==קישורים חיצוניים==

== הערות שוליים ==

קטגוריה:כדורגלנים מקסיקנים
קטגוריה:בלמי כדורגל מקסיקנים
קטגוריה:קשרי כדורגל מקסיקנים
קטגוריה:כדורגלני קלוב אמריקה
קטגוריה:כדורגלני אייאקס
קטגוריה:כדורגלני וסטהאם יונייטד
קטגוריה:כדורגלני נבחרת מקסיקו
קטגוריה:ספורטאים מקסיקנים בהולנד
קטגוריה:ספורטאים מקסיקנים באנגליה
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:מקסיקנים שנולדו ב-1997
בן מקאדמס

בנג'מין מייקל מקאדמס (באנגלית: Benjamin Michael McAdams; נולד ב-5 בדצמבר 1974) הוא פוליטיקאי אמריקאי חבר המפלגה הדמוקרטית. מקאדמס כיהן כנציג מחוז הקונגרס הרביעי של יוטה בבית הנבחרים של ארצות הברית בימי הקונגרס ה-116 של ארצות הברית, בשנים 2019–2021. היה ראש מחוז סולט לייק.

==ביוגרפיה==
מקאדמס נולד בעיירה ביוטה. הוא סיים תואר ראשון במדע המדינה באוניברסיטה מקומית ואחר כך עשה תואר במשפטים באוניברסיטת קולומביה. עם קבלת הסמכה, הוא עבד במשרד עורכי דין בניו יורק ובסולט לייק סיטי.

בשנת 2009 נבחר בן מקאדמס לסנאט של יוטה. בהיותו חבר סנאט, בשנת 2011 הוא הכריז על התמודדות למשרת ראש מחוז סולט לייק, ובנובמבר 2012 נבחר עם 54% מהקולות. בשנת 2016 הוא נבחר בפעם השנייה עם 59% מהקולות.

במהלך הכהונה הראשונה, לפני קבלת החלטה על צורת טיפול בחסרי בית, הוא בילה שני לילות ברחובות העיר תוך התחזות לחסר בית.

בסוף שנת 2017 הוא הכריז על רצונו להתמודד לקונגרס של ארצות הברית נגד הנציגה המכהנת מהמפלגה הרפובליקנית מיה לאב. הוא זכה תוך קבלת 694 קולות יותר ממנה. במהלך מערכת הבחירות המתמודדים השקיעו כ-11.4 מיליון דולר.

ב-18 במרץ 2020, במהלך מגפת הקורונה, הודיע מקאדמס כי נדבק בנגיף ה-COVID-19. בבחירות 2020 הפסיד את מושבו בבית הנבחרים לברג'ס אוונס, מועמד המפלגה הרפובליקנית.

==קישורים חיצוניים==

* 

* 

== הערות שוליים ==

קטגוריה:חברי בית הנבחרים של ארצות הברית מיוטה
קטגוריה:ראשי עיריות ביוטה
קטגוריה:בוגרי אוניברסיטת יוטה
קטגוריה:בוגרי בית הספר למשפטים באוניברסיטת קולומביה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:אמריקאים שנולדו ב-1974
גאורגיוס אזואידיס

גאורגיוס אזואידיס (ביוונית: Γιώργος Αζωίδης; נולד ב-6 במאי 1993) הוא ג'ודוקא יווני המתחרה בקטגוריית המשקל עד 73 ק"ג, זוכה מדליית ארד מאליפות אירופה 2019.

בגילאי הנוער אזואידיס זכה שלוש פעמים בתואר אלוף אירופה בשנים 2010, 2012 ו-2013. באפריל 2019 הוא זכה במדליה המשמעותית הראשונה שלו בגילאי בוגרים כאשר זכה במדליית ארד בגראנד פרי אנטליה. באליפות אירופה 2019 שנערכה במינסק כחלק מהמשחקים האירופיים, זכה אזואידיס במדליית הארד לאחר שניצח בקרב על המדליה את טוהר בוטבול הישראלי.

==פרסים==
מקור:
*אליפות אירופה:
:מינסק 2019: מדליית ארד בקטגוריית המשקל עד 73 ק"ג
*תחרויות מהסבב העולמי (מאסטרס, גראנד סלאם, גראנד פרי):
:גראנד פרי אנטליה 2019: מדליית ארד.

==קישורים חיצוניים==

==הערות שוליים==

קטגוריה:ג'ודוקא יוונים
קטגוריה:יוונים שנולדו ב-1993
הפארק הלאומי אמבוסלי

הפארק הלאומי אמבסולי (באנגלית: Amboseli National Park) הוא פארק לאומי הנמצא במחוז קאג'יאדו בקניה. 

==אודות הפארק==
שטח הפארק הוא 39,206 דונם (392 קילומטרים רבועים) הנפרשים בגבול קניה-טנזניה. תושבי המקום הם בעיקר אנשי שבט מסאי, אך אנשים ממקומות אחרים במדינה התיישבו בה ונמשכים על ידי הכלכלה המצליחה, העדר התיירים וחקלאות אינטנסיבית לאורך מערכת הביצות שהופכת את שטח הגשמים הנמוך: 350 מ"מ בממוצע (14 אינץ'), הפארק נחשב לאחד המקומות הטובים ביותר בעולם לצפייה בחיות בר עם 400 מינים של עופות כולל עופות מים כמו שקנאים, שלדגיים, רליתיים וטגואן וכן מיני בעלי חיים נדירים. הפארק ממוקם כ־240 ק"מ דרומית-מזרחית לניירובי. זהו הפארק הלאומי השני הפופולרי ביותר בקניה לאחר שמורת מאסאי מארה.

== היסטוריה ==
בשנת 1883, ג'וזף תומפסון היה האירופי הראשון שחדר לאזור "מעזאי" (המכונה אמפוסל). גם הוא נדהם מהמערך הפנטסטי של חיות הבר ומהניגודיות בין האזורים הצחיחים של מצע האגם היבש לבין נווה המדבר בביצות, ניגוד שנמשך בימינו.

אזור אמבוסלי הוצב כשמורת טבע עבור אנשי המסאי בשנת 1906, אך חזר לשליטה מקומית כשמורת משחק בשנת 1948. בשנת 1974 כדי להגן על ליבת המערכת האקולוגית הייחודית המצויה בו, הוא הוכרז כאתר של אונסק"ו בשנת 1991. הפארק הרוויח 3.5 מיליון דולר (2.9 מיליון יורו) בשנת 2005. ב־29 בספטמבר 2005, נשיא קניה, מוואי קיבאקי, הצהיר כי השליטה בפארק צריכה לעבור משירות חיות הבר בקניה למועצה המחוזית אולקוג'אדו ולשבט מעזאי. חלק מהמשקיפים ראו בכך טובה פוליטית לקראת הצבעה על חוקה קנייתית חדשה; אתגרים משפטיים נמצאים כיום בבית המשפט. ככל הנראה השפלה תסיט את דמי הכניסה לפארק ישירות למועצה המחוזית עם הטבות משותפות למאזאי שמסביב לפארק.

== קישורים חיצוניים ==

* 

קטגוריה:קניה: פארקים לאומיים
הטרמפיסטים

הטרמפיסטים היא סדרת רשת ישראלית של כאן תאגיד השידור בבימויים של יאיר אגמון ואלעד שוורץ, אשר גם יצרו את הסדרה. הסדרה עוסקת באנשים בצידי הדרך ובשולי התודעה.

== רקע ==
את העונה הראשונה יצרו אגמון ושוורץ כחלק מפרויקט שלהם בבית הספר סם שפיגל לקולנוע וטלוויזיה. התכנית עלתה לראשונה לשידור בערוץ היוטיוב של תאגיד השידור ב-29 במאי 2017.

== תוכן ==
הסיפורים עוסקים בסיפורים האישיים של טרמפיסטים מכל קצוות המדינה. בתוכנית מוצגים אנשים מדתות, ממגזרים וממקומות שונים וכל אחד מביא את סיפורו האישי למסך תוך כדי שיחה עם יאיר בזמן הנסיעה.

== צילום ==
התוכנית צולמה כולה בתוך מכונית נוסעים בעזרת שימוש במצלמות מרובות. הפרקים צולמו בכל רחבי ישראל, ובעיקר באזורי הפריפריה.

== פרסים ומועמדויות ==
{| class="wikitable"
!שנה
!ארגון
!קטגוריה
!תוצאה
!סימוכין
|-
|2018
|פרסי האקדמיה לטלוויזיה לשנת 2018
|סדרת רשת|סדרת רשת
|
|
|-
|2019
|פרסי האקדמיה לטלוויזיה לשנת 2019
|סדרת רשת
|
|
|}

== קישורים חיצוניים ==
* [https://www.kan.org.il/program/?catid=32 כל הפרקים לצפייה ישירה], הטרמפיסטים, אתר כאן תאגיד השידור

== הערות שוליים ==

קטגוריה:זוכי פרס האקדמיה לטלוויזיה: תוכניות וסדרות
קורין בולנז'יה

קורין בולנז'יה (בצרפתית: Corinne Boulangier; נולדה ב-14 בפברואר 1973) היא מנחת טלוויזיה בלגית.

==ביוגרפיה==
בולנז'יה נולדה בעיר לה לובייר שבוולוניה.

היא למדה באוניברסיטה הקתולית של לוון.

מ-1999 ועד 2004 הנחתה את הגרסה הבלגית של התוכנית "Génies en herbe" בה תלמידי תיכון מתמודדים בחידון טריוויה.

באירוויזיון 2003 הגישה את הניקוד של בלגיה.

היא הייתה מספר פעמים פרשנית ברדיו בשפה הוולונית של האירוויזיון, היא גם נתנה פרשנות בטלוויזיה לאירוויזיון הילדים 2003.

ב-2004 הנחתה את הסרט התיעודי "Mille-feuilles".

ב-2006 הופיעה בסרט המוזיקה "Soirée Cap 48".

היא הנחתה תקופה את תוכנית הבינגו "Bingovision".

היא המנחה של התחרות על שם המלכה אליזבת.

ב-2009 החלה להנחות את התוכנית "Ma Terre" העוסקת במורשת ההיסטורית של ולוניה.

ב-2012 קיבלה את אות העיטור מטעם ולוניה "Mérite wallon".

היא שותפה בכתיבת הספרים "La Meuse pour horizon" ו-"Ma terre. Dans le secret des abbayes".

==קישורים חיצוניים==

* [http://connaitrelawallonie.wallonie.be/fr/wallons-marquants/merite/boulangier-corinne#.XTiS6-tvZhY ביוגרפיה] באתר connaitre la wallonie

==הערות שוליים==

קטגוריה:מנחי טלוויזיה בלגים
קטגוריה:בלגיות שנולדו ב-1973
חנוך אלבלק

חנוך אלבלק (17 בפברואר 1935 – 24 ביולי 2019) היה סולן להקת הגבעטרון, זוכי פרס ישראל. התפרסם בציבור כזמר "ונתנה תוקף".

==ביוגרפיה==
אלבלק נולד בשנת 1935 בירושלים. אביו שלמה בן קהילת מונסטיר שבבלקן, עלה לארץ ישראל עם הוריו ב-1899 כאשר היה בן 40 ימים. בילדותו שימש חנוך כסולן של מקהלת הילדים בבית הכנסת "זכור לאברהם" בירושלים בהדרכתו של רחמים עמר. בגיל 15, לאחר ילדות בירושלים, בתקופת המערכה על ירושלים במלחמת העצמאות, במהלכה אף איבד את אחיו רחמים בקרבות שיח' ג'ראח, הגיע אלבלק לקיבוץ בית השיטה, והצטרף לקבוצת "אלון", המחזור הראשון של בית הספר המקומי.

בשנת 1953 התגייס חנוך לצנחנים, ושירת כמדריך צניחה וצנחן חופשי בבסיס תל נוף שנים רבות. בין היתר הצניח צנחנים מעל מעבר המיתלה בסיני במסגרת שירות המילואים שלו. לאחר שחרורו מהצבא נישא לשולה ונולדו חמשת ילדיו.

קולו היה נוכח למעלה מ-60 שנה בכל מסיבה ואירוע בבית השיטה, ואף מעבר לים, תחילה במסגרת להקת האש-קולית, ומאוחר יותר בחבורת הזמר הגבעטרון.

במהלך שנות ה-60 שימש כמורה לספורט בבית הספר הקיבוץ בית השיטה, והיה חבר בחבורת הזמר "אשקולית" של הקיבוץ יחד עם אשתו שולה. בשנת 1990 ביצע לראשונה את לחנו של יאיר רוזנבלום לפיוט "ונתנה תוקף". הלחן, שנכתב לזכר 11 בני הקיבוץ שנפלו במלחמת יום הכיפורים, אומץ על ידי בתי כנסת רבים והוא מושמע עד היום, בעיקר בראש השנה ויום הכיפורים.

היה במשך שנים סולן מוביל בלהקת הגבעתרון ביחד עם חמישה חברים נוספים מבית השיטה, בהם רעייתו הזמרת שולה אלבלק. לשולה וחנוך חמישה ילדים: אורלי, מירב, צליל, שאול ומיכל.

הלך לעולמו ב-24 ביולי 2019 בגיל 84.

==קישורים חיצוניים==
* 

* [http://monastir.org.il/%D7%A4%D7%A8%D7%95%D7%A4%D7%99%D7%9C%D7%99%D7%9D/%D7%95%D6%BC%D7%91%D6%B0%D7%A9%D7%81%D7%95%D6%B9%D7%A4%D6%B8%D7%A8-%D7%92%D6%BC%D6%B8%D7%93%D7%95%D6%B9%D7%9C-%D7%99%D6%B4%D7%AA%D6%BC%D6%B8%D7%A7%D6%B7%D7%A2-%D7%95%D6%B0%D7%A7%D7%95%D6%B9%D7%9C חנוך אלבלק], באתר דור ההמשך של יוצאי מקדוניה בישראל
* 
* .
* .
* .
* .
* .
* .
* 
* .
* .
* [http://mynetkibbutz.co.il/חדשות/הקול-של-הפיוט-ונתנה-תוקף-נדם-חנוך-אלבלק-מבית-השיטה-הלך-לעולמו-397446 הקול של הפיוט 'ונתנה תוקף' נדם: חנוך אלבלק מבית השיטה הלך לעולמו ] , באתר מינטקיבוץ.
* 

==הערות שוליים==

קטגוריה:זמר עברי
קטגוריה:גבעטרון
קטגוריה:בית השיטה: אישים
קטגוריה:אישים הקבורים בבית השיטה
קטגוריה:אלופי ישראל בקפיצה לגובה
קטגוריה:מורים לחינוך גופני
קטגוריה:ישראלים שנולדו ב-1935
קטגוריה:ישראלים שנפטרו ב-2019
בשעה שהקדימו-תער"ב

בשעה שהקדימו תרע"ב (בעגה החב"דית נקרא המשך ע"ב) הוא 'המשך' של מאה ארבעים וארבע מאמרי חסידות שנאמרו או נכתבו על ידי אדמו"ר הרש"ב במהלך שנות תרע"ב – תרע"ו. המשך זה הוא מהיסודיים והעיוניים בכתבי חב"ד. 

== מבנה הספר והיסטוריה ==
הספר מורכב ממאה ארבעים וארבע מאמרים שנאמרו על סדר השנה, מחג השבועות תרע"ב ועד פרשת וירא תרע"ו, בכתיבתם האריך הרבי הרש"ב יותר מהנאמר.
המאמרים הם רצף עניינים הכרוכים זה בזה, ועוסקים באותו עניין, ולכן נקראים בשם 'המשך'.

מלבד מאמרי ההמשך שאמר האדמו"ר הרש"ב ברבים, ישנם דרושים שלא נחלקו למאמרים ואף לא נאמרו ברבים אלא נכתבו על ידו. המאמרים והכתבים היו אצל בנו האדמו"ר רבי יוסף יצחק שניאורסון, אך למרות שחלק מהמאמרים פורסמו, ההמשך לא נדפס במשך שנים רבות, למרות בקשות החסידים במשך השנים מהאדמו"ר רבי מנחם מנדל שניאורסון.

בכ' בכסלו תשל"ז בהתוועדות לכבוד חג הגאולה, סיפר הרבי בהפתעה על המשך המאמרים שנמצאים אצלו בשלמותם, עם חלוקת הפרקים והקיצורים, כולל החלק שלא נאמר. בדבריו סיפר שפעם חותנו היה צריך לנסוע מביתו, וחיפש מישהו שיוכל לסמוך עליו ולהשאיר בידו את הכתבים על מנת להחזירם בשלמות, והוא מסרם בידו. ר' מנחם מנדל ניצל את ההזדמנות וצילם את ההמשך. בשלב זה הסכים הרבי שידפיסו את ההמשך, ובתנאי שכל החסידים ישתתפו בעלות ההדפסה בסכום סמלי של דולר אחד. כן ביקש שבספרים לא יוזכרו שמות המדפיסים והמשתתפים בלבד שמו של אדמו"ר הרש"ב ובנו רבי יוסף יצחק.

== מהדורות וביאורים ==
לאחר שיחתו של הרבי, נדפס הספר לראשונה בשלושה חלקים בשנת תשל"ז בהוצאת קה"ת. הספר חזר ונדפס בשנת תשנ"ב עם הוספות, כולל סקירת המאמרים ותיאור כתבי היד. בסוף הכרך השלישי מובאת תמצית כללית של ההמשך ('תוכן קצר'). לכבוד מאה שנה למסירת המאמר, החלו בשנת תשע"ב לעבוד על הוצאת מהדורה חדשה של הספר עם תיקונים והוספות שתכלול שבעה כרכים, ונכון לשנת תשפ"א יצאו ארבעה כרכים.

=== ביאורים ===
* הרב יצחק ערד, שיעורים בהמשך המאמרים תער"ב, י"ג חלקים, תשע"ב-תשפ"ב.

== קישורים חיצוניים ==
* [http://hebrewbooks.org/31687 בשעה שהקדימו תרע"ב - חלק א'], תשנ"ב, באתר HebrewBooks
* [http://hebrewbooks.org/31616 בשעה שהקדימו תרע"ב - חלק ב'], תשנ"ב, באתר HebrewBooks
* [http://hebrewbooks.org/31609 בשעה שהקדימו תרע"ב - חלק ג'], תשנ"ב, באתר HebrewBooks
* שיעורי הרב יוסף יצחק אופן [http://www.chasidut.tv/nd2013/contents.asp?aid=97087 בהמשך תרע"ב], באתר חסידות TV
* [https://www.yeshiva.org.il/midrash/17445?x=1 הכנות הרש"ב לאמירת ההמשך], אתר ישיבה
* [https://col.org.il/files/old/pics/inbox/816E-02_9935986.pdf סיכום המשך בשעה שהקדימו תרע"ב] מאת לב לייבמן
=== אודות ה'המשך' ===
* דוד אולידורט, [https://www.yeshiva.org.il/midrash/17444 בשעה שהקדימו תרע"ב], באתר ישיבה
* [https://daat.org.il/בדיוק-לפני-40-שנה-הרבי-מודיע-על-הדפסת-המש/ לפני 40 שנה: הרבי מודיע על הדפסת המשך תער"ב], אתר לדעת

== הערות שוליים ==

קטגוריה:כתבי חב"ד
קטגוריה:ספרי חסידות
קטגוריה:יצירות שהתפרסמו לאחר מות מחבריהן
קטגוריה:ספרי 1977
ולדימיר קולוקולצב

בה"ד מג"ב, ינואר 2014]]
ולדימיר אלכסנדרוביץ' קולוקולצב (ברוסית: Влади́мир Алекса́ндрович Колоко́льцев; נולד ב-11 במאי 1961, ניז'ני לומוב, מחוז פנזה, רוסיה הסובייטית, ברית המועצות) הוא מדינאי רוסי. מכהן בתפקיד שר הפנים של רוסיה משנת 2012 והוא למעשה המפקד הכללי של משטרת הפדרציה הרוסית.

קודם לכן, בשנים 2009–2012 פיקד על משטרת מוסקבה.

==קריירה==
קולוקולצב החל את שירותו במשטרה בשנת 1982 כשנשלח ליחידה מיוחדת לאבטחת דיפלומטים במוסקבה. ב-1984 מונה למפקד כיתה של גדוד הסיור במחוז גגארין במוסקבה ובמקביל למד במכללה המדינית הגבוהה של משרד הפנים הסובייטי עד 1989.

הוא שירת ביחידת הבילוש לחקירות פליליות של מחוז קונצבו במוסקבה ומונה למשנה למפקד תחנת המשטרה מספר 20 בעיר וקודם למפקד תחנת המשטרה מספר 8.

ב-1992 נקרא למחלקת החקירות הפליליות של מוסקבה ושירת כבלש בכיר ביחידה 2 של החטיבה המרכזית במוסקבה. ב-1997 זומן לבניין משרד הפנים של רוסיה ועבד כמפקד היחידה אזורית הרביעית במחלקה למלחמה בפשע המאורגן ובתוך שנתיים קודם לתפקיד הלשכה לאיתור מבצעי.

ב-2001 מונה למפקד יחידה 3 במשרד הפנים והיה למשנה לראש הלשכה לאיתור מבצעי. ב-2007 מונה למפקד משטרת מחוז אורלוב במוסקבה ובאפריל 2009 היה למשנה לראש מחלקת החקירות הפליליות של מוסקבה, המהווה לגוף הפועל בתור הבולשת המוסקבאית. ב-7 בספטמבר 2009 מונה צו נשיא רוסיה למפקד משטרת מוסקבה וב-2010 קודם בדרגה לדרגת גנרל-לויטננט. ב-2011 מונה לקדנציה נוספת בראשות משטרת מוסקבה. הוא עזב את תפקיד בשנת 2012 ובמקומו מונה אנטולי יאקונין.

ב-21 במאי 2012 מינה אותו דמיטרי מדבדב לשר הפנים בקבינט שלו. הוא החליף בתפקיד את ראשיד נורגאלייב והמשיך את הרפורמה במשטרה הרוסית שהתחיל בה קודמו. במאי 2018 מונה מחדש לתפקיד שר הפנים, במסגרת ממשלת מדבדב השנייה.

==קישורים חיצוניים==

קטגוריה:שוטרים רוסים
קטגוריה:שרי הפנים של רוסיה
קטגוריה:הפלישה הרוסית לאוקראינה: אישים
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:רוסים שנולדו ב-1961
משה פארדו

הרב משה פארדו (ה'תק"ע, 1810, ירושלים – ט"ז באב ה'תרמ"ח, 1888, אלכסנדריה) היה רב ודיין שכיהן כאב בית הדין הספרדי בירושלים וכרבה הראשי של יהדות אלכסנדריה.

==תולדות חייו==
נולד בירושלים בשנת ה'תק"ע (1810). אביו, הרב רפאל דוד פארדו, היה מצאצאי רבי דוד פארדו ומחותנו החיד"א. אמו הייתה בת למשפחת אבולעפיה המפורסמת, שעליה נמנו מנהיגי היישוב היהודי בטבריה. למד בישיבת "חסד לאברהם – בניין שלמה" בירושלים, אצל הרב דוד אברהם קאריו (אז נרקמו קשרי ידידות בינו לבין חברו לספסל הלימודים הרב יעקב שאול אלישר). כיהן כדיין בבית הדין של העדה הספרדית בירושלים, תחת אב בית הדין הרב אהרן עזריאל ואחריו הרב אברהם אשכנזי. בשנת ה'תרכ"ז לערך התמנה לאב בית הדין. בשנת ה'תר"ל (1870) יצא כשד"ר לקהילות צפון-אפריקה, ובשובו בשנת ה'תרל"א התעכב באלכסנדריה, כשנה לאחר פטירתו של רבה של הקהילה, נתן עמרם. ראשי הקהילה הפצירו בו שייקח על עצמו את התפקיד, ולבסוף נענה לבקשתם. בספרו הביע את מורת רוחו על כך שבשל סיבות כלכליות עזב את כס הדיינות בירושלים. בתפקיד זה כיהן 17 שנה, עד לפטירתו, בט"ז באב ה'תרמ"ח.

תיקן תקנות חשובות בקהילה, בין היתר התיר להכניס ארון-נפטר לבית הכנסת אליהו הנביא בעת הלוויה, בניגוד לעמדת קודמו וכן איסור נחרץ לפנות ל"אינדולקו" – נשים שעסקו ברפואה עממית.

התכתב בהלכה עם חכמי דורו, בהם רבי יצחק קובו, רבי יוסף חזן, קרוב משפחתו רבי שלום משה חי גאגין ועוד.

נקט בעמדה המקילה שיש לגייר נכריות שנשואות ליהודים כדי להציל מהתבוללות, כפי שתיעד רבי אליהו בכור חזן.<ref></ref>

==חיבוריו==
*[http://beta.hebrewbooks.org/pdfpager.aspx?req=1101&pgnum=1 הוראה דבית דין] – קונטרס "מזכרת גיטין": שמות מיוחדים שנתעוררו שאלות בבית הדין בירושלים כיצד יש לכתבם בגט, ותשובה ארוכה בעניין גירושין על ידי שליח. איזמיר ה'תרל"ב.
* [http://beta.hebrewbooks.org/pdfpager.aspx?req=8652&pgnum=1 צדק ומשפט] – על שולחן ערוך חושן משפט. איזמיר, ה'תרל"ד.
* [http://beta.hebrewbooks.org/pdfpager.aspx?req=434&pgnum=1 שמו משה] – שו"ת. איזמיר ה'תרל"ה.
* הגהות על חלק ג' לספר "חסדי דוד" לזקנו ר' דוד פארדו. ירושלים, ה'תר"ן.
* תשובה מאהבה – השגות חריפות על פירושו של הרב אליהו בן אמוזג לתורה "אם למקרא". פורסמו בהמשכים בגליונות "כבוד הלבנון", אב ה'תרל"ב – תשרי ה'תרל"ג.
* דרשותיו וכן תשובות הלכתיות נוספות נותרו בכתב יד.

==לקריאה נוספת==
* אפרים לוי, לתולדות המחבר כמהר"ר משה פארדו, בתוך: צדק ומשפט, בהוצאת שיח ישראל, ירושלים, ה'תשמ"ב.

==קישורים חיצוניים==
* הערך [http://www.tidhar.tourolib.org/tidhar/view/11/3831 הרב משה פארדו] באנציקלופדיה לחלוצי היישוב ובוניו
* [http://www.hyomi.org.il/mobile/page.asp?id=347 חכם משה פארדו], אתר "החכם היומי".
* [https://forum.otzar.org/viewtopic.php?t=43798 הג"ר משה פארדו רב באלכסנדריה], אשכול בפורום אוצר החכמה אודות ייחוס משפחתו.
* 

==הערות שוליים==

קטגוריה:רבנים מצרים
קטגוריה:שד"רים
קטגוריה:אבות בתי דין
קטגוריה:ירושלים: רבנים
קטגוריה:מחברי ספרי שו"ת
קטגוריה:פרשני השולחן ערוך
קטגוריה:אלכסנדריה: רבנים
קטגוריה:אלכסנדריה: רבנים ראשיים
קטגוריה:מצרים שנולדו ב-1810
קטגוריה:נפטרים ב-1888
עלילה (סרט)

עלילה (באנגלית: Alila) הוא סרט קולנוע ישראלי מסוגת דרמה וקומדיה, המבוסס על הספר "מחזיר אהבות קודמות" מאת יהושע קנז. הסרט עוקב במשך מספר ימים אחר חייהם של דיירי בניין בין תל אביב ליפו. הסרט בוים ונכתב על ידי עמוס גיתאי, והופק על ידיו יחד עם מיכאל תפוח ולורן טרושו.

הסרט הוקרן לראשונה בפסטיבל הסרטים של ונציה שהתקיים באיטליה ב-5 בספטמבר 2003. בישראל הסרט הוקרן לראשונה בבתי הקולנוע ב-26 באוקטובר 2003. אורך הסרט הוא כ-122 דקות ושפתו היא עברית.

== תקציר העלילה ==
בסצנת הפתיחה, במקום מזכים הכתובים בתחילת הסרט, כנהוג, מקריא עמוס גיתאי את שמות השחקנים ומאוחר יותר בסצנה את שמות צוות ההפקה. כל זאת על רקע סצנה בה עזרא הקבלן נוסע עם בנו אייל באזור התחנה המרכזית הישנה של תל אביב ומנסה לשכנע את בנו להישאר בשירות הקרבי בצה"ל אליו התגייס בניגוד לנטייתו, כשברקע מתנגן שירה של אביבה אבידן, "פרי גנך".
שאר הסרט מורכב מארבעים סצינות בודדות עם תמונות בודדות המתארות את חייהם של מספר דמויות החיות בבניין בין תל אביב ליפו. בנוסף למקום המגורים, חיי הדמויות חופפים ומתנגשים. גבי ומאהבה חזי שוכרים חדר בבניין כדי לנהל רומן, בזמן שעזרא בונה תוספת בלתי חוקית בבניין. אירועים אלו מניעים את הדייר שוורץ, ניצול השואה, להתמוטטות נפשית. דמויות אחרות כוללות מעפילים, נער מתבגר שחושש לשרת בצבא וקצין משטרה מושחת. בכל סצנה המצלמה עוברת דרך קירות, מעל שולחנות עבודה וסביב חדרים כדי להמשיך להתמקד בדמות שהיא עוקבת אחריה ברגעי הדרמה או ברגעים של פעילות יומיומית ושגרתית.

== שחקנים ודמויות ==
* יעל אבקסיס - גבי
* חנה לסלאו - מלי
* אורי קלאוזנר - עזרא
* רונית אלקבץ - רונית השוטרת
* עמוס לביא - חזי
*לופו ברקוביץ - אברהם
* לירון לבו - אילן
* יוסף כרמון - מר שוורץ, יו"ר הוועד
*עמית מסטצ'קין - אייל, הבן של עזרא ומלי
*לין שאו-זמיר - לינדה, הפיליפינית
* תומר רוסו - קצין משטרה
*עזרא בתו - כרמל
* דלית קהן - שרון
*קובי זהבי - בעל הקיוסק

== ביקורות ==
הסרט זכה לביקורות מעורבות. "Newsday" כינה את הסרט כסרט סקסי, צבעוני, אמיץ ומבדר באומץ. "וילג' ווייס" קרא לבמאי "הגל החדש של ישראל". סטיפן הולדן מאתר "הניו יורק טיימס" הצהיר שאין באמת דמות חביבה בסרט, בנוסף הוא הוסיף שהשקפתו הצהובה של הקולנוען על האנושות תואמת את העין שלו למכוערים.

== פרסים ומועמדויות ==
הסרט היה מועמד לשני פרסים מטעם האקדמיה הישראלית לקולנוע בשנת 2003:
* עיצוב התלבושות הטוב ביותר - לורה דינולסקו
* שחקנית המשנה הטובה ביותר - חנה לסלאו

הסרט היה מועמד לפרס אחד מפסטיבל הסרטים הבינלאומי של ויאדוליד בשנת 2003:
* ספייק הזהב - הבמאי עמוס גיתאי

הסרט היה מועמד לפרס אחד מפסטיבל הסרטים של ונציה בשנת 2003:
* פרס אריה הזהב - הבמאי עמוס גיתאי

== ראו גם ==
* מחזיר אהבות קודמות

== קישורים חיצוניים ==

* עמוס גיתאי, [https://jfc.org.il/movie_for_collection/עלילה-מבנה-שהוא-מטאפורה/ "עלילה" – מבנה שהוא מטאפורה], באתר ארכיון הסרטים הישראלי - סינמטק ירושלים
ביקורות
* 
* 

== הערות שוליים ==

קטגוריה:סרטי עמוס גיתאי
קטגוריה:סרטים בעברית
קטגוריה:סרטים ישראליים משנת 2003
קטגוריה:סרטי דרמה ישראליים
קטגוריה:סרטי קומדיה ישראליים
קטגוריה:סרטים ישראליים מבוססי ספרים
No Role Modelz

No Role Modelz הוא סינגל שהוקלט על ידי הראפר האמריקאי ג'יי קול, כחלק מאלבום האולפן השלישי שלו, Forest Forest Drive 2014. השיר מכיל דגימה מתוך השיר "Don't Save Her" של Project Pat, והופק על ידי פוניקס ביטס ו-ג'יי קול. ב-22 בדצמבר 2015, הגיע השיר למקום 36 בבילבורד הוט 100, וב־20 במאי 2016, הסינגל זכה למעמד פלטינה על ידי איגוד תעשיית ההקלטות האמריקאי.

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2015
קטגוריה:שירי ג'יי קול
קטגוריה:שירים באנגלית
קטגוריה:שירים שנכתבו על ידי ג'וסי ג'יי
קטגוריה:שירי היפ הופ אמריקאיים
LM5

LM5 (ראשי תיבות: ליטל מיקס 5) הוא אלבום האולפן החמישי של להקת הפופ הבריטית ליטל מיקס. האלבום יצא לאור ב-16 בנובמבר 2018, על ידי חברות התקליטים קולומביה רקורדס וסייקו מיוזיק. מתוך האלבום יצאו שני סינגלים: "Woman Like Me" ו-"Think About Us".

עם יציאתו נכנס האלבום אל המקום ה-3 במצעד האלבומים הבריטי.

== רקע והפקה ==
האלבום הופק על ידי טימבלנד, לואי בל, ג'נה אנדרוס, מגאן קוטון, ג'ון היל, כריס לוקו, סטיב מאק, מאט רד ומפיקים מוזיקליים נוספים. אתר האינטרנט מטקריטיק העניק לאלבום ציון של 69 מתוך 100. אתר המוזיקה AllMusic, העניק כלפי האלבום ביקורת חיובית.

בסמוך לצאתו, עלה האלבום לרשת הזרמת המדיה ספוטיפיי.

== קידום ==
כדי לקדם את האלבום, ליטל מיקס יצאו ב-1 בספטמבר 2019, לסיבוב ההופעות השישי שלהם, "LM5: The Tour".

=== סינגלים ===
* "Woman Like Me" - יצא לאור ב-12 באוקטובר 2018, כסינגל הראשון מתוך האלבום. בשיר השתתפה הראפרית ניקי מינאז'.
* "Think About Us" - יצא לאור ב-25 בינואר 2019, כסינגל השני מתוך האלבום.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)
|זהב
|20,000<small></small>
|-
!בריטניה (BPI)
|זהב
|300,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:אלבומי ליטל מיקס
קטגוריה:אלבומים באנגלית
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי לואי בל
קטגוריה:אלבומים שהופקו על ידי סטיב מק
קטגוריה:אלבומים שהופקו על ידי MNEK
קטגוריה:אלבומי פלטינה בממלכה המאוחדת
קטגוריה:אלבומי פלטינה בברזיל
Glory Days

Glory Days (בעברית: ימי תהילה) הוא אלבום האולפן הרביעי של להקת הפופ הבריטית ליטל מיקס. האלבום יצא לאור ב-18 בנובמבר 2016, על ידי חברות התקליטים קולומביה רקורדס וסייקו מיוזיק.

האלבום הגיע למקום הראשון במצעד האלבומים הבריטי.

== רקע והפקה ==
האלבום הופק על ידי צ'ארלי פות', סטיב רובסון, סטיב ג'יימס ומאט רד. איגוד תעשיית ההקלטות הבריטי העניק לאלבום תואר של פלטינה משולשת, על סך מכירות של מיליון עותקים בבריטניה בלבד.

פרק זמן מסוים לאחר צאתו, הועלה האלבום לרשת הזרמת המדיה ספוטיפיי.

== קידום ==
כדי לקדם את האלבום, יצאו ליטל מיקס ב-27 במאי 2017, לסיבוב ההופעות הרביעי שלהם, "The Glory Days Tour", אשר הסתיים ב-25 במרץ 2018. סיבוב ההופעות גרף 42,000,000$ דולר עם מכירת 810,810 כרטיסים, ובכך הפך לסיבוב ההופעות המכניס ביותר של הלהקה.

=== סינגלים ===
* "Shout Out to My Ex" - יצא לאור ב-16 באוקטובר 2016, כסינגל הראשון מתוך האלבום.
* "Touch" - יצא לאור ב-9 בדצמבר 2016, כסינגל השני מתוך האלבום.
* "No More Sad Songs" - יצא לאור ב-3 במרץ 2017, כסינגל השלישי מתוך האלבום.
* "Power" - יצא לאור ב-26 במאי 2017, כסינגל הרביעי מתוך האלבום.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!אירלנד (IRMA)
|פלטינה 2×
|30,000
|-
!בריטניה (BPI)
|פלטינה 3×
|1,010,000
|-
!דנמרק (IFPI Denmark)
|זהב
|10,000
|-
!קנדה (Music Canada)
|זהב
|40,000
|-
!שווייץ (IFPI Switzerland)
|זהב
|10,000
|}

== Glory Days: The Platinum Edition ==

Glory Days: The Platinum Edition (בתרגום חופשי: ימי תהילה: מהדורת פלטינה) הוא אלבום מהדורה מחודשת הראשון של הלהקה הבריטית ליטל מיקס. האלבום יצא ב-24 בנובמבר 2017, על ידי חברות התקליטים קולומביה, סייקו מיוזיק.

== סינגלים ==
* "" - יצא לאור ב-18 באוגוסט 2017, כסינגל הראשון מתוך המהדורה המחודשת של האלבום.

==רשימת רצועות==

* מהדורת האלבום מכילה אלבום DVD הנקרא: "The Get Weird Tour Live"

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
|בריטניה
| rowspan="2" |18 בנובמבר 2016
| rowspan="2" |הזרמת מוזיקה • הורדה דיגיטלית
| rowspan="2" |רגילה • דלוקס
|סייקו
|
|-
|ארצות הברית
|קולומביה
|
|-
|בריטניה
|24 בנובמבר 2017
|סטרימינג • הורדה דיגיטלית
|הוצאה מחודשת
|סייקו
|
|}

== קישורים חיצוניים ==

== הערות שוליים ==

קטגוריה:אלבומי ליטל מיקס
קטגוריה:אלבומים באנגלית
קטגוריה:אלבומים שהופקו על ידי MNEK
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב באוסטרליה
קטגוריה:אלבומי פלטינה בברזיל
תיכון מקיף אמי"ת ע"ש גוטוירט שדרות

תיכון מקיף אמי"ת ע"ש גוטוירט שדרות (נקרא גם בית ספר לערכים ולמדעים אמי"ת המקיף הכללי ע"ש גוטוירט שדרות) הוא בית ספר מקיף שש שנתי ומכללת י"ג-י"ד בשדרות השייך לרשת אמי"ת.

בתיכון לומדים מעל 800 תלמידים ב-33 כיתות. בית הספר נותן מענה לאוכלוסייה מגוונת.

בשנת 2019 תיכון מקיף אמי"ת ע"ש גוטוירט שדרות נבחר לתיכון מצטיין מטעם משרד החינוך בפעם הרביעית יחד עם בית ספר נוסף בעיר, קריית החינוך הדתי אמי"ת. לפני כן, התיכון נבחר גם בשנים 2015, 2017, 2018.

בשנת 2017 אחוז התלמידים שהיו זכאים לתעודת בגרות עמד על 83%.

== קישורים חיצוניים ==

* 

==הערות שוליים==

קטגוריה:שדרות: חינוך
קטגוריה:בתי ספר תיכוניים בישראל
קטגוריה:שדרות: מבנים
אש צולבת (סרט)

אש צולבת (באנגלית: Crossfire) הוא סרט פשע אפל אמריקאי משנת 1947 בבימויו של אדוארד דמיטריק עם רוברט יאנג, רוברט מיצ'ם, רוברט ראיין וגלוריה גראהם בתפקידים הראשיים.

מוקד העלילה הוא רצח על רקע אנטישמי. באותה שנה הופק הסרט הסכם ג'נטלמני העוסק גם הוא באנטישמיות הסמויה בארצות הברית.

התסריט מבוסס על הרומן "The Brick Foxhole" של ריצ'רד ברוקס משנת 1945.

הסרט היה מועמד ל-5 פרסי אוסקר:
*פרס אוסקר לסרט הטוב ביותר - אדריאן סקוט
*פרס אוסקר לבמאי הטוב ביותר - אדוארד דמיטריק
*פרס אוסקר לשחקן המשנה הטוב ביותר - רוברט ראיין
*פרס אוסקר לשחקנית המשנה הטובה ביותר - גלוריה גרהאם
*פרס אוסקר לתסריט המעובד הטוב ביותר - ג'ון פקסטון
הסרט זכה בפסטיבל הקולנוע בקאן בפרס הסרט החברתי הטוב ביותר - Prix du meilleur film social ובפרס באפט"א לסרט הזר הטוב ביותר.

==תקציר העלילה==
חוקר משטרת וושינגטון די. סי. פינלי, (רוברט יאנג) נקרא לחקור רצח של ג'וזף סמואלס (סם לבן). בזירת הרצח נמצא ארנק של חייל בשם מיצ'ל. החקירה מגלה כי לפני הרצח שהה סמואלס בבר עם מספר חיילים משוחררים.

סמואלס שתה אלכוהול עם ארבעה עמיתים: קפטן מיצ'ל (ג'ורג' קופר), מונטגומרי (מונטי) (רוברט ראיין), פלויד באואר (סטיב ברודי), ולירוי (סטיב פיפס). מיצ'ל נראה מדוכא ולכן הזמין אותו סמואלס לביתו, פלויד ומונטי עקבו אחריהם והצטרפו מאוחר יותר בביתו של סמואלס. מיצ'ל עזב מוקדם ומונטי ופלויד נשארו. מונטי החל להטיח עלבונות אנטישמיים כלפי סמואלס ולבסוף בהיותו שתוי, רצח אותו במכות.

כעת מבקש פינלי לפצח את תעלומת הרצח, הוא עוצר את קפטן קילי (רוברט מיצ'ם), חברו הטוב של מיצ'ל וזה מעיד כי מיצ'ל אינו טיפוס של רוצח - אלא הוא צייר שנמצא כעת במשבר: פוסט טראומה מהמלחמה ויחסים בעייתיים עם אשתו. מיצ'ל נודד ברחוב וושינגטון ומתיידד עם נערת בארים בשם ג'יני (גלוריה גראהם) שנותנת לו את מפתחות דירתה, אולם לאחר שהוא מסגיר את עצמו, היא אינה מספקת לו אליבי.

מונטי מפריח בחקירתו הערות אנטישמיות על סמואלס כמו "ג'ו-בוי" או "מישהו עם אחד השמות האלה שידעו איך להשתחרר מהצבא". מיצ'ל לעומתו מוסר בחקירה כי כלל לא ידע שסמואלס הוא יהודי. בינתיים מקבל פלויד "רגלים קרות" ודורש ממונטי 1,000 דולר כדי לברוח למקסיקו ומאיים כי יסגיר אותו. בתגובה, מונטי חונק אותו ומביים כאילו התאבד בתלייה.

פינלי מגיע למסקנה כי הוא יודע את המניע לרצח - אנטישמיות, וחשדו נופל על מונטי. הוא מזמן את לירוי חלש האופי שמונטי מתגרה בו כל הזמן על מוצאו מטנסי, ונותן לו הרצאה על מהות הקנאות, הגזענות והאנטישמיות. הוא משכנע את לירוי לטמון מלכודת למונטי.

לירוי מוסר למונטי כי "נפגש" עם פלויד שדורש לראותו בדירתו בשעה 20:00 ומוסר לו פתק עם כתובת לא נכונה. למרות הפתק "השגוי" הזה מגיע מונטי לכתובת הנכונה ובדירתו של פלויד מחכים לו פינלי והשוטרים. הוא בורח, אך פינלי יורה בו למוות.

==קישורים חיצוניים==

*[https://www.youtube.com/watch?v=bFbxVZbGCi0 קדימון לסרט אש צולבת], באתר יוטיוב
*[http://www.tcm.turner.com/tcmdb/title/71903/Crossfire/ אש צולבת], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1947
קטגוריה:סרטי דרמה אמריקאיים
קטגוריה:סרטי יהדות
קטגוריה:ארצות הברית: אנטישמיות
קטגוריה:אנטישמיות בתרבות
קטגוריה:סרטי RKO
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים אפלים
המחנה הדמוקרטי

ניצן הורוביץ, ראש הרשימה
המחנה הדמוקרטי הייתה רשימה משותפת של מפלגות השמאל מרצ, ישראל דמוקרטית והתנועה הירוקה שהוקמה לקראת הבחירות לכנסת העשרים ושתיים. בראש הרשימה עמדה הנהגה משותפת, שכללה את ניצן הורוביץ יו"ר מרצ, שמוקם במקום הראשון ברשימה, סתיו שפיר יו"ר התנועה הירוקה, שמוקמה במקום השני ברשימה, ואהוד ברק יו"ר ישראל דמוקרטית, שניצב במקום העשירי.

== היסטוריה ==
ב-25 ביולי 2019 הודיעו מרצ, ישראל דמוקרטית והתנועה הירוקה על התמודדות משותפת בבחירות לכנסת העשרים ושתיים. מיד לאחר מכן, הודיעה סתיו שפיר על הצטרפותה לרשימה ועל פרישתה ממפלגת העבודה, והיא הוצבה בראש התנועה הירוקה. במסיבת עיתונאים שכינסו שלושת המייסדים אמר אהוד ברק שייתכנו חיבורים נוספים.

בנוסח ההסכם שנחתם בין הצדדים נקבע כי האותיות שעל הפתק של הרשימה תהיינה "מרצ" וכי הרשימה או מי מחלקיה לא יצטרפו לממשלת ימין. כמו כן, סוכמו הקווים האידאולוגיים המנחים של הגעה להסדר מדיני תוך שמירת האינטרסים הביטחוניים של מדינת ישראל, ביטול חוק הלאום, צמצום פערים כלכליים והגברת השוויון בחברה הישראלית, הגנה על אופייה הדמוקרטי של מדינת ישראל וקידום חוקה לישראל.

ב-26 ביולי 2019 אישרה ועידת התנועה הירוקה את חבירת התנועה הירוקה לרשימה ובחרה בסתיו שפיר כיו"ר. ב-28 ביולי 2019 אישרה ועידת מרצ את חבירת מרצ לרשימה.

בבחירות עצמן קיבל המחנה הדמוקרטי 5 מנדטים.

הרשימה התפרקה לפני הבחירות לכנסת ה-23. לקראת הגשת הרשימות מרצ הצטרפה לרשימת העבודה-גשר-מרצ בראשות עמיר פרץ, עם יאיר גולן במקום השביעי מטעם מרצ. המפלגה הירוקה לא נכללה באיחוד, ולבסוף לא התמודדה לכנסת.

בעקבות התפרקות הרשימה דרש חשב הכנסת מהתנועה הירוקה להחזיר הלוואה שנטלה בסך כ־3.9 מיליון ש"ח, ומפלגת עצמאות נדרשה להחזיר לכנסת הלוואה בהיקף של כ־4 מיליון ש"ח.

== נבחרי הרשימה בכנסת==
{| class="wikitable" border="1"
|-
! style="width:10%;" | כנסת
! style="width:45%;" | נבחרו לכנסת ה-22
! style="width:45%;" | הערות
|-
|-
| הכנסת ה-22
|
מרצ: ניצן הורוביץ, תמר זנדברג, אילן גילאון
התנועה הירוקה: סתיו שפיר
ישראל דמוקרטית: יאיר גולן
|מועמדים בולטים שלא נבחרו: עיסאווי פריג', יפעת ביטון, יעל כהן-פארן, נעה רוטמן ואהוד ברק, מיכל רוזין, מוסי רז, גבי לסקי
|}

== קישורים חיצוניים ==
* 

==הערות שוליים==

קטגוריה:מפלגות ציוניות
קטגוריה:מרצ
קטגוריה:2019 בפוליטיקה הישראלית
קטגוריה:ישראל: מפלגות היסטוריות
קטגוריה:ישראל: מפלגות שמאל
קטגוריה:הבחירות לכנסת העשרים ושתיים
סורת נוח

סורת נוח (בערבית: سورة نوح) היא סורה מספר 71 בקוראן, והיא מכילה 28 פסוקים המורכבים מ-227 מילים המורכבות מ-965 אותיות.

הסורה מגוללת את סיפורו של הנביא נוח, אשר נחשב לשליח האל הראשון על פי המסורת האסלאמית.
כתב יד של הקוראן משנת 1492 המציג (בחלק התחתון) את הפסוקים הראשונים מסורת נוח.

== תוכן ==
הסורה מגוללת את סיפורו של נוח, ומספרת כיצד במשך 950 שנה הוא הזמין את עמו אל המונותאיזם. לאחר שעברו כל כך הרבה שנים, מבין נוח שכמעט אף אחד מבני עמו אינו מוכן לקבל את המסר שלו, והוא פונה לאלוהים בתפילה. אלוהים עונה לכאורה לתפילתו של נוח, ומצווה עליו להזהיר את בני עמו ממבול שעתיד להציף אותם. אז, המבול מגיע, וכביכול מוכיח לבני עמו של נוח, שהוא לא שיקר להם, ושהוא היה דובר אמת באזהרותיו.

פסוקים 1–4 עוסקים במסר שנוח קיבל מהאל, מסר שעליו להעביר לבני עמו.

בפסוקים 5–20, נוח מודיע לאל שבני עמו אינם מוכנים לקבל את המסר. בד בבד, ממשיך נוח לנסות ולהסביר לבני עמו שכל היקום הוא הוכחה וראייה לקיומו וריבונותו של האל.

בפסוקים 21–24, נוח פונה לאלוהים ומבקש ממנו למחות את הרשעים.

בפסוקים 25–28 מתואר כיצד הרשעים הוטבעו במבול ונשלחו לגיהנום.

== במסורת האסלאמית ==
ישנה מסורת אסלאמית שגורסת כי האדם שלומד את סורת נוח ומתמיד בקריאתה, יזכה לשכרם ומעמדם של אלו אשר הלכו בעקבות נוח.

== קישורים חיצוניים ==

* סורת נוח בתרגום לשפה העברית בויקיטקסט
* [https://ia601505.us.archive.org/16/items/cps-quran_201907/Hebrew-Quran.pdf תרגום נוסף של סורת נוח לשפה העברית] (עמ' 582–583)

== הערות שוליים ==

קטגוריה:סורות
קטגוריה:נח
קטגוריה:המבול
אואשנג A600

אואשנג A600 (באנגלית: Oushang A600) הוא מיניוואן קומפקטי מתוצרת יצרנית הרכב הסינית Changan Automobile רכבי צ'אנגן אשר מיוצר משנת 2015 ועד היום.

=="אואשנג A600"==

* דגמי "אואשנג A600" משווקים מאוגוסט 2015 (דגמי מנוע בנזין).
* 5 דלתות.
* 7 מושבים (תצורת ישיבה 2+3+2).
* מנוע קדמי.
* מנוע בנזין.
* סוג הנעה: הנעה קדמית.
* 4 רמות גימור.
* קיבולת מכל דלק - 48 ליטר.
* צמיגים: 185/65 R15.
* החל מסוף מרץ 2019 משווקת הגרסה החשמלית של הדגם הקרויה: "A600 EV"., מספר מושבים: 6-8, טווח הטענה - 251 מייל (403.9 ק"מ).
* מחיר היחידה מדגמי "אואשנג A600" נע בין 51,900-64,900 רנמינבי (27 בדצמבר 2015, בסין, לדגמי מנוע בנזין).
* מחיר היחידה מדגמי "אואשנג A600 EV" (גרסת מנוע חשמלי) החל מ-149,800 רנמינבי לדגם הבסיסי (22 במרץ 2019 בסין).

===דגמים בגרסת מנוע בנזין===
* "1.5L MT Fashion".
* "1.5L MT Standard".
* "1.5L MT Elite".
* "1.5L MT Luxury"1.5L MT Fashion
1.5L MT Standard 1.5L MT Elite 1.5L MT Luxury.

== תמונות ==
<gallery mode="packed" heights="120">
קובץ:Chana Oushang (A600) 004.jpg | "אואשנג A600"
קובץ:Chana Oushang (A600) 003.jpg | "אואשנג A600"
קובץ:Chana Oushang (A600) 002.jpg | "אואשנג A600"
קובץ:Oushang A600 001.jpg | "אואשנג A600"
קובץ: Oushang A600 002.jpg| "אואשנג A600"
</gallery>

==ראו גם==
* אואשנג האנר

==קישורים חיצוניים==

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2015
קטגוריה:כלי רכב המיוצרים בסין
קטגוריה:רכבי צ'אנגן אוטומוביל
קטגוריה:מכוניות חשמליות
Dive (אלבום)

Dive (בעברית: לִצְלוֹל או צְלִילָה) הוא אלבום האולפן השלישי של הזמרת-יוצרת האנגלייה שרה ברייטמן.<ref name=":0"></ref> האלבום יצא לאור ב-20 באפריל 1993, בהוצאת חברת התקליטים A&M רקורדס. מתוך האלבום יצאו שני סינגלים; "Captain Nemo" ו-"The Second Element". הוא הופק על ידי פרנק פיטרסון.<ref name=":0" />

Dive הוא אלבום הפופ המלא הראשון של ברייטמן. הוא כולל ארבעה גרסאות כיסוי לשירים של מוזיקאים שונים.<ref name=":0" />

==רקע והוצאה==
Dive בדומה לשאר אלבומיה של ברייטמן, הופק על ידי המפיק המוזיקלי, פרנק פיטרסון. ב-13 באוגוסט 1999, העניק איגוד תעשיית ההקלטות הקנדי (Music Canada) לאלבום את תואר הזהב, על סך מכירות של כ-50,000 עותקים בקנדה בלבד, מה שהפך אותו לאחד מאלבומיה המצליחים ביותר של ברייטמן במדינה.

בשנת 1990, הוציאה הזמרת-יוצרת הגרמנייה סנדרה, את אלבום האולפן הרביעי שלה, Paintings in Yellow.<ref></ref> במסגרת האלבום, הוציאה את השיר "Johnny Wanna Live", שהוקלט מחדש על ידי ברייטמן. אותו השיר נכלל בשני אלבומים נוספים של סנדרה: ו-The Essential Sandra.<ref></ref><ref></ref>

==רשימת רצועות==

== מיקומי שיא ==

==נתוני מכירות==
{| class="wikitable sortable"
!מקום
!תארים
!מכירות
|-
!קנדה (Music Canada)
|זהב
|50,000
|}

==קישורים חיצוניים==

== הערות שוליים ==

קטגוריה:אלבומי 1993
קטגוריה:אלבומי שרה ברייטמן
קטגוריה:אלבומים באנגלית
קטגוריה:אלבומים שהופקו על ידי פרנק פיטרסון
קטגוריה:אלבומי חברת A&M רקורדס
פרל (סרט קצר)

פרל (באנגלית: Purl) הוא סרט אנימציה ממוחשבת קצר שנכתב על ידי מייקל דיילי, בראדלי פורניש, ג 'יימס רוברטסון וקריסטן לסטר שגם ביימה אותו, והופק על ידי אולפני האנימציה של פיקסאר. הסרט יצא במסגרת תוכנית ספארקשורטס של פיקסאר ב -4 בפברואר 2019.

== עלילה ==
פרל היא כדור צמר ורודה שמתחילה לעבוד בחברת השקעות מאוד גברית וסטיגמטית בשם B.R.O (א.ח.י - בתרגום חופשי). פרל צריכה לשאול את עצמה כמה רחוק היא מוכנה ללכת כדי לקבל את תחושת השייכות שהיא כמהה לה והאם בסוף זה ישתלם?

== מדבּבים ==
{| class="wikitable"
!דמות
!מדובבת
|-
|פרל
|ברט פארקר
|-
|לייסי
|אמילי דייוויס
|}
עובדי פיקסאר: מייקל דיילי, מיכאל פרדריקסון, אריק לנגלי, ג'ימי לילארד, אוסטין מדיסון, קלסי מאן, קייל מקדניאל, ויקטור נבון ו מיכאל ייטס דובבו את הקולותיהם של עובדי החברה. בעוד שאפטון קורבין, מיטרה שהידי, ובמאית פיקסאר דומי שי מדובבות את העובדות.

== הפקה ==
פרל הוא הסרט הקצר הראשון של התוכנית "ספארקשורטס" של פיקסאר, שבה עובדים בפיקסאר מקבלים שישה חודשים ותקציבים מוגבלים לייצור סרטי אנימציה קצרים. המפיקה ג'יליאן ליברט-דאנקן תיארה את הסרט כ-"סרט על שייכות". הסופרת והבמאית קריסטן לסטר מספרת שקיבלה את ההשראה לסרט מחוויותיה הראשונות כאשר התחילה לעבוד בחברת אנימציה, שבה היא הייתה העובדת האישה היחידה, וכדי להתאים את עצמה, היא "הפכה לאחת מהחבר'ה". כאשר היא עברה לעבוד בפיקסאר היא כבר לא הייתה האישה היחידה והיא מספרת שהעבודה בפיקסאר עזרה לה לגלות מחדש את ההיבטים הנשיים של עצמה. לסטר מסבירה את הניגודיות שיש בסרט בין המשרד ה"ריאלי, מודרני ומבריק" ולבין פרל כדור צמר "רכה ומטושטשת" כדי ליצור תחושה שפרל היא אאוטסיידר.

== תגובות לסרט ==
במקומות ואתרים רבים ברחבי העולם משבחים את הסרט בגלל קריאתו לרגישות כלפי השונה. ועל כך שהסרט מפנה לבעיות הקיימות כלפי נשים בעולם העסקים ה"גברי".

== קישורים חיצוניים ==
* 

== הערות שוליים ==

קטגוריה:סרטי 2019
קטגוריה:סרטי אנימציה ממוחשבת
קטגוריה:סרטים קצרים של פיקסאר